
Text rozhodnutia
Súd: Krajský súd Nitra Spisová značka: 23Sd/197/2016 Identifikačné číslo súdneho spisu: 4016200461 Dátum vydania rozhodnutia: 17. 05. 2016 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2016:4016200461.1 Uznesenie Krajský súd v Nitre v právnej veci navrhovateľa: X. T., R., H. XXX, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o výšku invalidného dôchodku, takto r o z h o d o l : Krajský súd konanie vo veci z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Odporkyňa rozhodnutím č. XXX XXX XXXX X zo dňa 15. 01. 2016, navrhovateľke priznala invalidný dôchodok, pretože bola uznaná za invalidnú posudkovým lekárom v Topoľčanoch s mierou poklesu 50 % od nezaopatrenosti dieťaťa. Navrhovateľka podala voči tomuto rozhodnutiu opravný prostriedok, v ktorom uviedla, že trpí vážnym ochorením chrbtice, nosí korzet, so zachytením celej chrbtice, s poruchami statiky a dynamiky. Pri pohybe vyžaduje oporu. Okrem toho trpí strabizmom bez možnej korekcie a žiadala zvýšiť percentuálnu mieru o 10 %. Prípisom zo dňa 03. 05. 2016 navrhovateľka vzala svoj návrh späť a žiadala konanie zastaviť, pretože posudkový lekár v Trenčíne jej navýšil percentuálnu mieru o 10 %, s čím súhlasí. Podľa § 96 ods. 1 veta druhá OSP a § 246c OSP, ak je návrh vzatý celkom späť, súd konanie zastaví. Podľa § 250h ods. 2 a § 250l ods. 2 OSP, až do rozhodnutia súdu môže navrhovateľ vziať návrh späť. Vzhľadom na vyššie uvedené skutočnosti a citované zákonné ustanovenia, rozhodol krajský súd tak, ako je uvedené vo výroku tohto rozhodnutia. O trovách konania súd rozhodol podľa § 146 ods. 1 písm. c/ a § 246c OSP. Poučenie: Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu, písomne, dvojmo. V odvolaní sa má popri všeobecných náležitostiach (§ 42 ods. 3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

